23/12/2009 | Administración LocalMunicipal
Carballo
Aprobación definitiva Ordenanda fiscal número 20 para o ano 2010

ANUNCIO O Concello de Carballo, na sesión plenaria ordinaria de data 26/10/2009, adoptou, entre outros, o seguinte acordo: <<1º.- A aprobación inicial do texto anexo do proxecto de nova Ordenanza Fiscal nº 20 deste Concello, reguladora da taxa polo aproveitamento especial do dominio público local a favor de empresas explotadoras de servizos de subministración de interese xeral, que entrará en vigor o primeiro de xaneiro de 2010, que derrogará a anterior redacción da mesma nese momento.2º.- Ordenar a publicación do acordo, por vía de urxencia, no Boletín Oficial da Provincia, a efectos da súa exposición ao público por un período de 30 días hábiles, nos que os interesados poderán efectuar cantas alegacións estimen oportunas, consonte ao previsto nos arts.15 e seguintes do Real Decreto Lexislativo 2/2004, do 5 de marzo. De non se presentar alegacións, o acordo entenderase como definitivamente aprobado, sen necesidade de novo acordo expreso, e procederáse á súa publicación, xunto co texto íntegro da Ordenanza, novamente por vía urxente, no B. O. P.>> Segundo o previsto nos arts.15 e seguintes do Real decreto lexislativo 2/2004, do 5 de marzo, Texto refundido da Lei reguladora das facendas locais, inseríuse anuncio no B. O. P. para que, durante o prazo de 30 días hábiles, contados desde o seguinte ao da publicación do anuncio, que se produciu o día 2 de novembro de 2009 –nº 234, páxina 56-, os interesados poideran efectuar cantas alegacións consideren oportunas. De non se presentaren alegacións dentro do devandito prazo, o acordo plenario entenderaríase como definitivamente aprobado, sen necesidade de novo acordo do Pleno, procedéndose, logo, á publicación do anuncio da súa aprobación definitiva, xunto co texto íntegro da nova Ordenanza, no B. O. P. Durante o prazo de exposición pública antedito, os interesados tiveron á súa disposición o texto completo da reforma nas dependencias da Secretaría Xeral do Concello. De se teren presentado alegacións, estas serían resoltas en nova sesión plenaria onde se adoptaría o acordo definitivo de aprobación da Ordenanza. Transcorrido o devandito prazo, sen que se tiveran presentado alegacións, conforme ao sinalado nos arts.15 e seguintes do R. D. L.2/2004, procédese a inserir o presente anuncio de aprobación definitiva da mesma, xunto co texto íntegro da Ordenanza Fiscal, e efectos da súa entrada en vigor, que se producirá o día primeiro de xaneiro de 2010. Carballo, 10 de decembro de 2009. O ALCALDE, Asdo: Evencio Ferrero Rodríguez ANEXO: Texto da Ordenanza Fiscal nº 20. Ao abeiro do previsto nos artigos 57, 20 e 24.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, impónse e regúlase a taxa pola utilización privativa ou aproveitamentos especiais constituidos no solo, subsolo ou vóo das vías públicas municipais, a favor de empresas explotadoras de servizos de subministracións que resulten de interese xeral ou afecten á xeneralidade ou a unha parte importante da veciñanza, que se rexerá pola presente Ordenanza fiscal.1.- Constitúe o feito impoñible da taxa o uso ou desfrute da utilización privativa, ou os aproveitamentos especiais constituidos no solo, subsolo ou vóo das vías públicas municipais, a favor de empresas ou entidades que utilizan o dominio público para prestaren os servizos de subministración que resulten de interese xeral ou afecten á xeneralidade ou unha parte importante da veciñanza.2.- O aproveitamento especial do dominio público producirase sempre que para a prestación do servizo de subministro se deban utilizar antenas, instalacións ou redes que materialmente ocupen o solo, subsolo ou vóo das vías públicas municipais, con independencia de quen sexa o titular de aquelas.3.- En particular, comprenderanse entre os servizos referidos nos apartados anteriores, os subministros de auga, gas, electricidade, telefonía fixa, telefonía móbil e outros medios de comunicación, que se presten, total ou parcialmente, a través de redes e antenas fixas que ocupen o dominio público municipal.4.- O pagamento da taxa regulada nesta Ordenanza supón a exclusión expresa da exacción doutras taxas derivadas da utilización privativa ou o aproveitmento especial constituido no solo, subsolo ou vóo das vías públicas municipais, precisos para a prestación dos servizos de subministros de interese xeral.1.- Son suxeitos pasivos as empresas ou entidades explotadoras dos servizos de subministro que resulten de interese xeral ou afecten á xeneralidade ou a unha parte importante da veciñanza, tales coma os de abastecemento de auga, subministración de gas, electricidade, telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable o calquera outra técnica, independentemente do seu carácter público ou privado. A estes efectos, inclúense entre as empresas explotadoras dos devanditos servizos ás empresas distribuidoras e comercializadoras dos mesmos.2.- Teñen a consideración de suxeitos pasivos as empresas ou entidades explotadoras ás que se refire o parágrafo anterior, tanto se son titulares das correspondientes redes a través das cales se efectúan os subministros coma se, non sendo titulares das dita redes, o son de dereitos de uso, acceso ou interconexión ás mesmas.3.- Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha red de comunicación no mercado, consonte ao previsto nos artigos 6 e concordantes da Lei 32/2003, do 3 de novembro, xeral de telecomunicacións.4.- As empresas titulares das redes físicas, ás que non lles resulte aplicable o que se prevé nos apartados anteriores, están suxeitas á taxa por ocupacións do solo, o subsolo e o vóo da vía pública regulada na Ordenanza fiscal correspondente.1.- As obrigas tributarias pendentes das sociedades e entidades con persoalidade xurídica disoltas e liquidadas transmitiranse aos socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se teña limitado a responsabilidade, o valor da cota de liquidación que lles corresponda. Poderán transmitirse as débedas devengadas na data de extinción da persoalidade xurídica da sociedade ou entidade, aínda que non estean liquidadas.2.- As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás personas ou entidades que sucedan, ou sexan beneficiarios da operación.3.- A obrigas tributarias pendentes das fundacións ou entidades ás que se refire o art.35.4 da Lei Xeral Tributaria, en caso de disolución das mismas, transmitiranse aos destinatarios dos bens e dereitos das fundacións, ou aos partícipes ou cotitulares das devanditas entidades.4.- As sancións que procedan polas infraccións cometidas polas sociedades e entidades ás que se refiren os apartados anteriores exixiranse aos sucesores de aquelas, ata o límite do valor da cota de liquidación que lles corresponda.5.- Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade exténdese á sanción. b) Os partícipes ou cotitulares das entidades ás que se refire o artgio 35.4 da Lei Xeral Tributaria, en proporción ás súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas en un procedemento concursal.6.- Responderán subsidiariamente da débeda tributaria: a) os administradores de feito ou de dereito das persoas xurídicas que non tiveran realizado os actos necesarios da súa incumbencia para o cumplimento das obrigas tributarias ata os límites seguintes: - Cando se teñan cometido infraccións tributarias, responderán da débeda tributaria pendente e das sancións. - En supotos de cesamento das actividades, polas obrigas tributarias devengadas, que se atopen pendentes na data de cesamento, sempre que non fixeran o necesario para o seu pagamento ou tiveran tomado medidas causantes da falla de pagamento. b) Os integrantes da administración concursal e os liquidadores de sociedades e entidades que non realizasen as xestións necesarias para o cumplimiento das obrigas tributarias devengadas con anterioridade.7.- A responsabilidade esixirase en todo caso nos termos e dacordo co procedemento previsto na Lei Xeral Tributaria.1.- Para determinar a contía da taxa pola utilización privativa ou o aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: a) Base impoñible. A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = (Cmf * Nt) + (NH * Cmm) Sendo: Cmf = consumo telefónico medio estimado, en líneas de telefonía fixa, por chamadas procedentes de teléfonos móbiles. O seu importe para o exercicio 2010 é de 58,90 €/ano. Nt = Número de teléfonos fixos instalados nol municipio, no ano 2005, que é de 8.881. NH = 95% do número de habitantes empadroados no municipio. En 2008: 29.120. Cmm = Consumo medio telefónico, estimado por teléfono móbil por chamadas de móbil a móbil. O seu importe para 2010 é de 279,10 €/ano. b) Cota básica. A cota básica global determínase aplicando o tipo de gravame do 1,4 por 100 á base impoñible: QB = 1,4% s/ BI Cota tributaria/operador = CE * QB Sendo: CE = coeficiente atribuible a cada operador, segundo a súa cota de participación no mercado, incluindo as modalidades de postpago e prepago. O valor da cota básica (QB) para 2010 é de 121.106,76 €. c) Imputación por operador Para 2010 o valor de CE e a cota trimestral a satisfacer por cada operador son os seguintes: CE Cota Movistar 48,87%. 14.796,22 euros/trimestre Vodafone 33,10% 10021,59 euros/trimestre Orange 16,58% 5019,88 euros/trimestre Yoigo 0,71% 214,97 euros/trimestre Euskatel 0,76% 230,10 euros/trimestre As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. A efectos de determinar o coeficiente CE, os suxeitos pasivos poderán probar ante o Concello que o coeficiente real de participación no exercicio anterior ao de devengo da taxa ten sido inferior. Neste caso, as autoliquidacións trimestrasi axustaranse aplicando o coeficiente acreditado polo obrigado tributario.1.- Cando o suxeito pasivo sexa titular da rede que ocupa o solo, subsolo ou vóo das vías públicas, mediante a cal se produce o desfrute do aproveitamento especial do dominio público local, a base impoñible está constituida pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3 desta Ordenanza.2.- Cando para o desfrute do aproveitamiento especial a que se refire o apartado anterior, o suxeito pasivo utilizara redes alleas, a base impoñible da taxa está constituida pola cifra de ingresos brutos obtidos anualmente no termo municipal minorada nas cantidades que deba abonar ao titular da rede polo uso da mesma.3.- Aos efectos dos apartados anteriores, teñen a consideración de ingresos brutos procedentes da facturación aqueles que, sendo imputables a cada entidade, foran obtidos pola mesma como contraprestación polos servizos prestados neste termo municipal, en desenvolvemento da actividade ordinaria; só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministros ou servizos de interese xeral, propios da actividade da empresa que corresponden a consumos dos abonados efectuados no Municipio. b) Servizos prestados aos consumidores necesarios para a recepción da subministración ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e sustitución dos contadores ou instalacións propiedade da empresa. c) Alquileres, cánones, ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Alugueres que deban pagar os consumidores polo uso dos contadores, ou outros medios utilizados na prestación do subministración ou servizo. e) Outros ingresos que se facturen polos servizos resultantes da actividade propia das empresas subministradoras.4.- Non se incluirán entre os ingresos brutos, a estes efectos, os impostos indirectos que gravan os servizos prestados nin as partidas ou cantidades cobradas por conta de terceoiros que non constitúan un ingreso propio da entidade que é suxeito pasivo da taxa.5.- Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuízos, a menos que sexan compensación ou contraprestación por cantidades non cobradas que se haxan de incluir nos ingresos brutos definidos no apartado 3. c) Os ingresos financeiros, coma intereses, dividendos e calquera outros de natureza análoga. d) Os traballos realizados pola empresa para o seu inmobilizado. e) A cantidades procedentes de alleamentosen de bens e dereitos que forman parte do seu patrimonio.6.- As taxas reguladas nesta Ordenanza esixibles ás empresas ou entidades sinaladas no artigo 3 desta Ordenanza son compatibles con outras taxas establecidas, ou que poida establecer o Concello, pola prestación de servizos ou a realización de actividades de competencia local, das que as mencionadas empresas sexan suxeitos pasivos.7.- A contía da taxa determinarase aplicando o 1,5 por 100 á base impoñible definida neste artigo.1.- O período impositivo coincide co ano natural salvo nos supuestos de inicio ou cesamento na utilización ou aproveitamento especial do dominio público local necesario para a prestación do subministro ou servizo, casos nos que procederá aplicar o rateo trimestral, consonte ás seguintes reglas: a) Nos supostos de altas por inicio de actividade, liquidarase a cota correspond ente aos trimestres que restan para finalizar o exercicio, incluido o trimestre en que ten lugar a alta. b) No caso de baixa por cesamento da actividade, liquidarase a cota que corresponda aos trimestres transcorridos desde o inicio do exercicio, incluíndo aquel en que se orixina o cesamento.2.- A obriga de pagamento da taxa regulada nesta Ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o desfrute do aproveitamento especial a que se refire o artigo 1 desta Ordenanza non requira licenza ou autorización, desde o momento no que se teña iniciado o dito aproveitamento. A tal efecto, enténdese que comenzou o aproveitamento especial cando se inicia a prestación de serviczos aos usuarios que o soliciten.3.- Cando os aproveitamentos especiais do solo, subsolo ou vóoo das vías públicas se prolongan durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural.1.- As empresas operadoras de servizos de telefonía móbil relacionadas no artigo 5 desta Ordenanza deberán presentar a autoliquidación e efectuar o ingreso da cuarta parte resultante do que establece o dito artigo nos meses de abril, xullo, outubro e decembro.2.- Outras empresas prestadoras de servizos de telefonía móbil presentarán a súa declaración en base aos parámetros establecidos no artigo 5 e tendo en conta o período de prestación efectiva dos servizos durante o ano 2010.3.- Unha vez concluido o exercicio 2010, os suxeitos pasivos que probaran, en base de datos oficiais, que a súa participación neste período tivera diferido da porcentaxe aplicada a efectos do cómputo da taxa regulada na presente Ordenanza, poderán solicitar a regularización procedente.1.- Respecto aos servizos de subministración regulados no artigo 6 desta Ordenanza, establécese o réxime de autoliquidación para cada tipo de subministro, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cesamento na prestación de calquera subministro ou servizo de interese xeral, comporta a obligación de facer constar esta circunstancia na autoliquidación do trimestre correspondente así como a data efectiva de finalización.2.- Poderase presentar a declaración final o derradeiro día do mes seguinte ou o inmediato hábil posterior a cada trimestre natural. Presentarase ao Concello unha autoliquidación para cada tipo de subministro efectuado no termo municipal, especificando o volume de ingresos percibidos por cada un dos grupos integrantes da base impoñible, segundo detalle do artigo 6.3 desta Ordenanza. A especificación referida ao concepto previsto na letra c) do dito artigo incluirá a identificación da empresa ou empresas subministradoras de servizos ás que se teñan facturado cantidades en concepto de peaxe. A contía total de ingresos declarados polos subministros a que se refire o apartado a) do dito artigo 6.3 non poderá ser inferior á suma dos consumos rexistrados en contadores, ou outros instrumentos de medida, instalados neste Municipio.3.- As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente Ordenanza. Esta acreditación acompañarase da identificación da empresa ou entidade propietaria da rede utilizada.4.- Expedirase un documento de ingreso para o interesado, que lle permitirá satisfacer a cota nos lugares e prazos de pago que se indiquen. Por razóns de coste e eficacia, cando da declaración trimestral dos ingresos brutos se derive unha liquidación de cota inferior a 5 euros, acumularase á seguinte.5.- A presentación das autoliquidacións despois do prazo fixado no punto 2 deste artigo comportará a esixencia dos recargos de extemporaneidade, segundo o previsto no artigo 27 da Lei Xeral Tributaria.6.- A empresa “Telefónica de España, S. A. U.”, á que cedeu Telefónica, S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9 % dos seus ingresos brutos que satisface a este Concello. As restantes empresas do “Grupo Telefónica”, están suxeitas ao pagamento da taxa regulada nesta ordenanza. En particular, Telefónica Móviles España, S. A. está suxeita á taxa, nos termos regulados no artigo 5 da presente Ordenanza.1.- A falta de ingreso da débeda tributaria que resulta da autoliquidación correcta da taxa dentro dos prazos establecidos nesta Ordenanza, constitúe a infracción tributaria tipificada no artigo 191 da Lei Xeral Tributaria, que se calificará e sancionará consonte ao disposto no devandito artigo.2.- O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse dacordo co que se prevé na Lei Xeral Tributaria, no Regulamento Xeral das actuacións e os procedementos de xestión e inspección tributarias, aprobado por Real Decreto 1065/2007, e, no seu caso, na Ordenanza Xeral de Xestión, Inspección e Recadación dos ingresos de dereito público municipais.3.- A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúne unha infracción tributaria tipificada no artigo 192 da Lei Xeral Tributaria, que se calificará e sancionará segundo dispón o mesmo. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, NH, se así procede. Se non se modifica a presente Ordenanza, continuarán sendo de aplicación os parámetros establecidos para o exercicio 2010. Se a presente Ordenanza debe ser aplicada despois de 2010, as referencias a este ano, contidas nos artigos 5 e 8, deben entenderse realizadas respecto a cada un dos exercicios en que se aplique a Ordenanza. Os preceptos desta Ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas en que se fagan remisións a preceptos desta, entenderase que son automaticamente modificados e/ou substituidos, no momento en que se produza a modificación dos preceptos legais e regulamentarios de que traen causa. A presente Ordenanza fiscal rexerá desde o día 1 de xaneiro de 2010, e se manterá vixente ata a súa modificación ou derrogación expresa. Carballo, 10 de decembro de 2009.